[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Neuville lo\u0303petas vo\u0303imsa avapa\u0308eva esikohal, Ta\u0308nak kolmas"}, {"text_idx": "#000005", "text": "Legendaarne Ypres' ralli teeb sel na\u0308dalavahetusel enda autoralli MM-sarja debu\u0308u\u0308di, kui vo\u0303o\u0303rustab hooaja kaheksandat etappi. Reedene vo\u0303istluspa\u0308ev sai la\u0308bi varem, kui esialgselt planeeritud, sest kaheksas etapp ja\u0308eti turvakaalutlustel a\u0308ra. Vo\u0303istluspa\u0308eva domineerisid Hyundai so\u0303itjad eesotsas Thierry Neuville'iga."}, {"text_idx": "#000006", "text": "Vo\u0303istluspa\u0308ev mo\u0308o\u0308dus Hyundai meeskonna u\u0308lemvo\u0303imuga ning seitsmest lo\u0303ppenud katsest vo\u0303ttis meeskond ka seitse vo\u0303itu, neist esimese pa\u0308lvis Ott Ta\u0308nak, misja\u0308rel sai Craig Breen kaks ja\u0308rjestikust katsevo\u0303itu ning pa\u0308evale pani hu\u0308u\u0308uma\u0308rgi Thierry Neuville, kes vo\u0303itis neli ja\u0308rjestikust katset."}, {"text_idx": "#000007", "text": "Terve pa\u0308eva va\u0308ltel so\u0303itjatele peavalu valmistanud kitsad ja libedad teed no\u0303udsid ohvreid ja ralli avapa\u0308eval pidid katkestama WRC-klassis kaks M-Spordi so\u0303itjat: Adrien Fourmaux ja Gus Greensmith."}, {"text_idx": "#000008", "text": "U\u0308ldarvestuses hoiab avapa\u0308eva ja\u0308rel esikohta Neuville, kes juhib teisel kohal asetsevat Breeni 7,6 sekundiga. Kolmandal kohal on seitsme kiiruskatse ja\u0308rel tunamullune maailmameister Ott Ta\u0308nak, kes kaotab liidrile 31,2 sekundiga. Ta\u0308nak u\u0308tles pa\u0308rast kuuendat katset, et tal on mootoriga ja autol ja\u0308a\u0308b vajaka vo\u0303imsusest."}, {"text_idx": "#000009", "text": "Ta\u0308nak u\u0308tles avapa\u0308eva ja\u0308rel, et mootoriprobleemidele vaatamata oli teine pool pa\u0308evast nauditavam. \"Pealelo\u0303unal muidu enesetunne oli okei, aga [hoolduspausist] ja\u0308i veel mingi probleem ku\u0308lge. Ei olnud ta\u0308it minekut, aga oleme siin ja saame korda, o\u0303nneks va\u0308ga palju ei kaotanud. Saame homme vast uuesti vo\u0303idu so\u0303ita,\" u\u0308tles tunamullune maailmameister."}, {"text_idx": "#000011", "text": "Petlikud asfaltteed no\u0303udsid ohvreid ka WRC2-klassis, kus seitsmendal katsel ja\u0308ttis so\u0303idu pooleli Tom Kristensson (M-Sport) ja purunenud rehviga veeres u\u0308le finis\u030cijoone tema tiimikaaslane Teemu Suninen, kes oli pa\u0308eva jooksul klassi u\u0308ldarvestuses liider olnud. Selle tagaja\u0308rjel hu\u0308ppas enne seitsmendat katset kolmandal kohal olnud Oliver Solberg (Hyundai) esimeseks ja juhib Jari Huttuneni ees 2.48,7-ga."}, {"text_idx": "#000012", "text": "Juunioride WRC arvestuses on eestlane Robert Virves (M-Sport) u\u0308ldarvestuses teisel kohal ja kaotab liidrile Jon Armstrongile (M-Sport) 49,9 sekundit. Virvesele ja\u0308rgneb soomlane Sami Pajari, kes kaotab liidrile 56,8 sekundit."}, {"text_idx": "#000013", "text": "Testikatse kiireim oli kodustel teedel so\u0303itev Neuville, kelle parim aeg oli 4.22,5. Teisena lo\u0303petas hommikul Ta\u0308nak, kes la\u0308bis 9,81-kilomeetrise testikatse ajaga 4.23,3. Hyundai juhtidele ja\u0308rgnes kolmandana Ogier ajaga 4.24,6."}, {"text_idx": "#000014", "text": "Ypres' ralli on Euroopa vo\u0303istluskalendri u\u0308ks populaarsemaid u\u0308ritusi juba alates 1965. aastast ning oleks pidanud toimuma juba eelmisel hooajal, kuid oktoobri lo\u0303pus teatasid korraldajad koos WRC-ga, et koroonaviirusest tingitud ohu to\u0303ttu ja\u0308etakse etapp a\u0308ra."}, {"text_idx": "#000015", "text": "WRC naases sel hooajal Belgiasse aga uue ringiga ning vo\u0303istlustulle asutakse juba reedel. Ott Ta\u0308nak (Hyundai) otsib enda pettumusrohke hooaja teist vo\u0303itu, aga ennustas, et tuleb keeruline na\u0308dalavahetus."}, {"text_idx": "#000016", "text": "\"Olen na\u0308inud kaadreid Ypres'ist ja see on loomulikult va\u0308ga kuulus ralli,\" u\u0308tles Ta\u0308nak Hyundai pressiteate vahendusel. \"Kuigi see tee tundub kohati va\u0308ga sirge, on seal siiski su\u0308gavad kraavid, mis teevad so\u0303itmise va\u0308ga keeruliseks. Saime seal eelmisel aastal enne a\u0308raja\u0308a\u0308mist u\u0308he pa\u0308eva harjutada ja tundsime, et tuleb keeruline na\u0308dalavahetus.\""}, {"text_idx": "#000017", "text": "Eestlane lisas, et see on tema ja kaardilugeja Martin Ja\u0308rveoja jaoks esimene ralli asfaldil alates Horvaatia rallist, mis ei olnud paari jaoks kuigi edukas. \"Meil on sellest ajast olnud aega autot kasutada Alba rallil, seega loodame Ypres'il paremat tunnet,\" lisas Ta\u0308nak."}, {"text_idx": "#000018", "text": "So\u0303itjate edetabelis kolmandal kohal asetsev Thierry Neuville (Hyundai) no\u0303ustus Ta\u0308nakuga ralli keerulisuse osas ja u\u0308tles, et ootab so\u0303itu va\u0308ga a\u0308revalt, sest vo\u0303itis seal 2018. aastal. Belglane lisas, et ootab kohalikelt fa\u0308nnidelt hea o\u0303hkkonna loomist, aga u\u0308tles portaalile DirtFish, et kuigi tal on hulgaliselt rohkem kogemust Belgia teede ja Ypres' ralliga, ei pea ta ennast mingil moel favoriidiks."}, {"text_idx": "#000019", "text": "\"Loodetavasti suudan olla natuke rohkem ohutum, kui [teised so\u0303itjad],\" kommenteeris Neuville enda kogemust. \"Mul pole o\u0303iget so\u0303na selle seletamiseks, aga olen natuke rahulikum ja peaksin kasutama a\u0308ra oma teadmisi sellest piirkonnast.\""}, {"text_idx": "#000020", "text": "Hyundai o\u0303nneks on aktiivsetest WRC so\u0303itjatest vaid kaks Ypres' rallil osalenud - Neuville ja tiimikaaslane Craig Breen, kes tuli meistriks 2019. aastal."}, {"text_idx": "#000021", "text": "Neuville'i vo\u0303it oleks Hyundaile oluline, et va\u0308hendada edu, mille Toyota so\u0303itjad Sebastien Ogier (148 punkti) ja Elfyn Evans (111 punkti) pa\u0308rast seitset etappi ehitanud on. Neuville on so\u0303itjate u\u0308ldarvestuses kolmandal kohal 96 punktiga, talle ja\u0308rgneb Kalle Rovanpera\u0308 (Toyota) 82 punktiga ja viiendal kohal on Ott Ta\u0308nak 74 punktiga."}, {"text_idx": "#000022", "text": "Ypres' asfaldiralli viib so\u0303itjad kitsastele ja libedatele teedele, kus nad kohtuvad mitmesuguste erinevate asfaldikatetega. Samuti oodatakse so\u0303itjatelt kiireid la\u0308bimisi kurvidest, kus o\u0303nnestub teea\u0308a\u0308rseid kraave kasutades kiirust koguda. Viimasel pa\u0308eval la\u0308heb vo\u0303istlustrass ka legendaarsele Spa-Francorchamps ringrajale, kus so\u0303idetakse ka ralli punktikatse."}, {"text_idx": "#000023", "text": "Kokku la\u0308bitakse kolme pa\u0308eva ja 20 kiiruskatsega 295,78 kilomeetrit."}, {"text_idx": "#000026", "text": "Ta\u0308nak lo\u0303petas pa\u0308eva viimase katse esikolmikus, rallit juhib Neuville"}, {"text_idx": "#000027", "text": "Ott Ta\u0308nak: tahaksin uskuda, et oleme va\u0308hemalt Belgias paremas vormis"}, {"text_idx": "#000028", "text": "Ta\u0308nak: Belgia ralli tuleb keeruline va\u0308ljakutse"}, {"text_idx": "#000033", "text": "28. september \u2013 1. oktoober Ts\u030ciili ralli"}, {"text_idx": "#000034", "text": "DirtFish: Ta\u0308nak liitub taas Hyundaiga"}, {"text_idx": "#000035", "text": "Paltser: viimastele rallidele mo\u0303eldes oli u\u0308llatus, et tehnika vastu pidas"}, {"text_idx": "#000045", "text": "M-Spordi pealik Ts\u030ciili ralli eel: teame, milleks Ott ja auto suutelised on"}, {"text_idx": "#000046", "text": "Hyundail seisab ees oluline otsus: kas tuua starti ka neljas auto?"}, {"text_idx": "#000047", "text": "Pirelli loobub autoralli MM-sarja rehvitarnija rollist"}, {"text_idx": "#000048", "text": "Ta\u0308naku kaardilugeja Ja\u0308rveoja juhib crosskartide sarja"}, {"text_idx": "#000050", "text": "Vastloodud avatud vo\u0303istlusklassis ja\u0308a\u0308b MK-etapi bassein tu\u0308hjaks"}, {"text_idx": "#000052", "text": "Pa\u0308rnu lasi euroma\u0308ngus islandlaste vastu ka\u0308est 12-punktilise edu"}, {"text_idx": "#000053", "text": "Ha\u0308berli koosseisust: ma\u0308ngija vanus ei loe, ku\u0308simus on vaid kvaliteedis"}, {"text_idx": "#000054", "text": "Ka\u0308sipalli meistriliigas kohtuvad eelmise hooaja karikafinalistid"}, {"text_idx": "#000055", "text": "ETV spordi lu\u0308hiuudised 3. oktoobril"}, {"text_idx": "#000056", "text": "Skandaal Rootsi spordis: jalgpallijuht ha\u0308a\u0308letas venelaste naasmise poolt"}, {"text_idx": "#000057", "text": "Sinner loovutas poolfinaali teises setis Alcarazile vaid u\u0308he geimi"}, {"text_idx": "#000058", "text": "Petro\u0303kina alustab Shanghais vabakava kolmandalt kohalt"}, {"text_idx": "#000059", "text": "Kultuuriminister: loodan, et ko\u0303ik Eesti spordijuhid vo\u0303tavad selge Ukrainat toetava hoiaku"}, {"text_idx": "#000061", "text": "Eesti sai noorte Rahvuste krossil neljanda koha"}, {"text_idx": "#000062", "text": "Eestlased jo\u0303udsid veteranide trekiso\u0303idu MM-il esikuuikusse"}, {"text_idx": "#000063", "text": "Va\u0308rske turniirivo\u0303itja Glinka loovutas avaringis vaid u\u0308he geimi"}, {"text_idx": "#000064", "text": "35-aastane prantslane teenis hooaja teise turniirivo\u0303idu"}, {"text_idx": "#000066", "text": "Eestlased on sel na\u0308dalal ametis UEFA noorteliigas"}, {"text_idx": "#000067", "text": "Bach loodab, et venelased ja valgevenelased saavad olu\u0308mpial vo\u0303istelda"}, {"text_idx": "#000070", "text": "Eesti on vo\u0303tnud kettagolfis pioneeri rolli"}]